CELEX: 62020TN0279
Language: et
Date: 2020-05-12 00:00:00
Title: Kohtuasi T-279/20: 12. mail 2020 esitatud hagi – CWS Powder Coatings vs. komisjon

6.7.2020   
            
            
               ET
            
            
               Euroopa Liidu Teataja
            
            
               C 222/35
            
         
      12. mail 2020 esitatud hagi – CWS Powder Coatings vs. komisjon
      (Kohtuasi T-279/20)
      (2020/C 222/38)
      Kohtumenetluse keel: saksa
      
         Pooled
      
      
         Hageja: CWS Powder Coatings GmbH (Düren, Saksamaa) (esindajad: Rechtsanwälte R. van der Hout, C. Wagner ja V. Lemonnier)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni delegeeritud määrus (EL) 2020/217 (1) osas, mis puudutab titaandioksiidi klassifitseerimist ja märgistamist; ja
               
            
                  —
               
               
                  mõista kohtukulud välja kostjalt.
               
            
         Väited
      
      Hagi põhineb järgmistel väidetel.
      
                  1.
               
               
                  Esimene väide: komisjon on rikkunud Euroopa Parlamendi ja nõukogu määruse (EÜ) nr 1272/2008 (2) artiklit 53c, kuna ta võttis vastu üheainsa õigusakti erinevate reguleerimisesemete jaoks.
               
            
                  2.
               
               
                  Teine väide: titaandioksiidi klassifitseerimine vaidlustatud määruses rikub klassifitseerimistingimusi, mis on sätestatud määruse nr 1272/2008 artiklis 53a, artikli 37 lõikes 5 ning artikli 3 lõikes 1 koostoimes selle määruse I lisa punktiga 3.6.2.2.
               
            
                  3.
               
               
                  Kolmas väide: määruse nr 1272/2008 II lisa ei saanud osas, mis puudutab titaandioksiidi sisaldavaid vedelsegusid, muuta selle määruse artikli 53 lõike 1 alusel koostoimes selle määruse artikliga 53a.
               
            
                  4.
               
               
                  Neljas väide: määruse nr 1272/2008 II lisa ei saanud osas, mis puudutab titaandioksiidi sisaldavaid tahkeid segusid, muuta selle määruse artikli 53 lõike 1 alusel koostoimes selle määruse artikliga 53a.
               
            
                  5.
               
               
                  Viies väide: komisjon on rikkunud kohustust viia enne aine klassifitseerimist läbi mõjuhindamine.
               
            
                  6.
               
               
                  Kuues väide: vaidlustatud määrus rikub proportsionaalsuse põhimõtet, kuna teatavate titaandioksiidi osakeste klassifitseerimine ja kehtestatud märgistamiskohustus ei sobi taotletava eesmärgi (tervise kaitse) saavutamiseks ning selleks saaks kasutada vähem piiravaid meetmeid.
               
            
                  7.
               
               
                  Seitsmes väide: komisjon on vaidlustatud määruse vastuvõtmisel teinud mitu hindamisviga.
               
            
                  8.
               
               
                  Kaheksas väide: komisjon ületas vaidlustatud määruse vastuvõtmisega talle antud pädevust.
               
            
                  9.
               
               
                  Üheksas väide: kui Üldkohus peaks leidma, et komisjonil oli õigus vaidlustatud määruse vastuvõtmisel klassifitseerimise tingimused või klassifitseerimise eseme ise määratleda, või et tal ei olnud võimalik viia läbi mõjuhindamist või lähtuda proportsionaalsusest, on määruse nr 1272/2008 artikli 37 lõige 5, artikli 53 lõige 1 ja artikkel 53a vastuolus ELTL artikli 290 lõigetega 1 ja 2. Sellisel juhul oleks alusaktile (määrusele nr 1272/2008) viitamine vaidlustatud aktis nimelt vastuolus ELTL artikliga 290.
               
            
         (1)  Komisjoni 4. oktoobri 2019. aasta delegeeritud määrus (EL) 2020/217, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, ning parandatakse kõnealust määrust (ELT 2020, L 44, lk 1).
      
         (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT 2008, L 353, lk 1), viimati muudetud Euroopa Parlamendi ja nõukogu 20. juuni 2019. aasta määrusega (EL) 2019/1243, millega kohandatakse Euroopa Liidu toimimise lepingu artiklitele 290 ja 291 teatavaid õigusakte, mis näevad ette kontrolliga regulatiivmenetluse kasutamise (ELT 2019, L 198, S. 241).